Madroñera

Madroñera [MadroNJEra] (Arbutejo) estas municipo kaj loĝloko de Hispanio. Ĝi apartenas al la aŭtonoma komunumo aŭ regiono Ekstremaduro, al ties pli norda provinco Kacereso (Cáceres) kaj al la komarko Tierra de Trujillo. Laŭ la stato de  en la municipo vivis  sur areo de  kvadrataj kilometroj, kio rezultigas loĝdenson de  loĝantoj/km². La loĝantoj nomiĝas madroñeros. Al la municipa areo krom la ĉefa loĝloko Madroñera ankaŭ apartenas la municipopartoj Pago de San Clemente kaj Pizarro.

 Situo kaj geografio 
Madroñera estas situa en la nordorienta parto de Ekstremaduro en la komarko aŭ distrikto Tierra de Trujillo, je altitudo de 589 m. La areo de ties teritorio estas de 132,91 km². Ĝi estas inter la ebenaĵo Trujillano-Cacereña kaj la Sierra de las Villuercas. Trapasas ĝiajn terojn la akvoj de la riveroj Almonte kaj Magasca. Hegemonias la malferma arbaro de anzinoj, kombine kun olivarbaroj kaj aliaj kultivejoj. La tipa flaŭro estas de mediteranea arbaro, anzinoj kaj korkokverkoj, kverkoj kelkaj kaŝtanarboj kaj kompreneble arbutoj kiuj nomigas la vilaĝon. El la faŭno elstaras la ruĝa perdriko, turtoj kaj anasoj. Pri mamuloj elstaras leporoj, kunikloj, aproj kaj vulpoj. La specioj de fiŝoj estas ĉefe tinkoj kaj karpoj.

Ekonomio
Enspezofontoj estas precipe agrikulturo kaj brutobredado.

Vidindaĵoj
 La Preĝejo de la Purísima Concepción: de la 18a jarcento kaj de stilo baroko popola.
 Mona del Rollo aŭ Pilorio: apartenas al la tria kvarono de la 16a jarcento, ornamita de la blazonoj de la tiamaj senjoroj de la vilaĝo (aktuala blazono de Madroñera)
 Malnova Ermitejo de la Virgulino de la Soterraña (Subtera), patronino. Estas legendo pri paŝtisto kiun protektis la virgulino dum ŝtormo.

 Gravulo 
Fernando Valera Aparicio (n. en Madroñera, Cáceres, 1899 - m. en Parizo, Francio, 1982), estis hispana politikisto kaj verkisto. Li estis la lasta ĉefministro de la Dua Hispana Respubliko en ekzilo (1971-1977) kaj ministro pri financoj, kaj nevo de la fama verkisto Juan Valera.

 Eksteraj ligiloj 
  ()

Kategorio:Municipoj de Cáceres